|  |
| --- |
|  |
| Правилник за изменение и допълнение на Правилника за устройството и дейността на регионалните инспекторати по образованието |
|  |
| **МИНИСТЕРСТВО НА ОБРАЗОВАНИЕТО И НАУКАТА**  **Правилник за изменение и допълнение на Правилника за устройството и дейността на регионалните инспекторати по образованието** (обн., ДВ, бр. 61 от 2003 г.; изм., бр. 45 от 2005 г., бр. 74 от 2008 г.; изм. и доп., бр. 48 от 2009 г., бр. 29 от 2010 г.; изм., бр. 48 от 2010 г.; бр. 55 от 2012 г., бр. 110 от 2013 г.; изм. и доп., бр. 32 от 2014 г.; изм., бр. 55 от 2014 г.)  **§ 1.** В чл. 8, ал. 1 се правят следните изменения:  1. В т. 27 думите „след съгласуване с финансиращия орган“ се заличават.  2. В т. 28 след думите „детски градини“ запетаята се заличава и се добавя „и на държавните и общинските“.  **§ 2.** В чл. 19 думите „по чл. 14“ се заменят с „по чл. 12“.  **§ 3.** В чл. 22 се правят следните изменения и допълнения:  1. В ал. 1:  а) точка 4 се отменя;  б) точка 12 се изменя така:  „12. протоколи за унищожени печати на закрити държавни детски градини, държавни и общински училища и обслужващи звена;“.  2. Създава се ал. 3:  „(3) В регионалния инспекторат по образованието се внедрява и поддържа административна информационна система, интегрирана със системата на МОН.“  Министър: **Румяна Коларова**  7503 |
|  |